વિજય રૂપાણી પશ્ચિમ રાજકોટ બેઠક પર વિજયી થતાં સમગ્ર રાજ્યમાં ભારતીય જનતા પાર્ટીના કાર્યકરોમાં ખુશીનો માહોલ જોવા મળી રહ્યો છે. અત્રે ઉલ્લેખનીય છેકે આ પેટા ચૂંટણીને મુખ્યમંત્રી આનંદીબેન પટેલની પ્રતિષ્ઠાની ચૂંટણી પણ કહેવામાં આવી રહી હતી. વિજય રૂપાણીને નરેન્દ્ર મોદીના ઘણા જ નજીકના માનવામાં આવે છે. રાજકોટ પશ્ચિમ બેઠક અંગે વાત કરીએ તો આ બેઠક પરથી વજુભાઇ વાળા વિજયી થતા આવ્યા છે. નરેન્દ્ર મોદી જ્યારે ગુજરાતના રાજકારણમાં આવ્યા ત્યારે તેઓ પણ આ બેઠક પરથી જ ચૂંટણી લડ્યા હતા. વજુભાઇ વાળાને કર્ણાટકના રાજ્યપાલ બનાવવામાં આવતા આ બેઠક ખાલી પડી હતી.